wickkiey/tamil-wikipedia-chunked huggingface dataset:
# பிக் பாஸ் தமிழ் 5

## ஒளிபரப்பு

ஒவ்வொரு நாளின் அத்தியாயங்களும் முந்தைய நாளின் முக்கிய நிகழ்வுகளைக் கொண்டிருக்கின்றன. ஒவ்வொரு சனி ஞாயிற்றுக்கிழமை அத்தியாயங்களில் அந்த வாரம் வெளியேற்றப்பட்ட போட்டியாளரின் போட்டி குறித்து கவனம் செலுத்தப்படுகிறது.  
| **ஒளிபரப்பான திகதி** | **** | **** | **** | **** | **** | **** | **** |
| --- | --- | --- | --- | --- | --- | --- | --- |
# பிக் பாஸ் தமிழ் 5

## போட்டியாளர்கள் நிலை

**-**  
| ராஜு ஜெகன் மோகன் | நாள் 1 | நாள் 105 |  |
| --- | --- | --- | --- |
| பிரியங்கா | நாள் 1 | நாள் 105 | 2வது இடம் |
| பவானி ரெட்டி | நாள் 1 | நாள் 105 | 3வது இடம் |
| அமீர் | நாள் 51 | நாள் 105 | 4வது இடம் |
| நிரூப் | நாள் 1 | நாள் 105 | 5வது இடம் |
| தாமரைச்செல்வி | நாள் 1 | நாள் 98 |  |
| சிபி | நாள் 1 | நாள் 93 |  |
| சஞ்சீவ் வெங்கட் | நாள் 50 | நாள் 90 |  |
| அக்சரா | நாள் 1 | நாள் 84 |  |
| வருண் | நாள் 1 |  |  |
| அபிநய் | நாள் 1 | நாள் 77 |  |
| இமான் அண்ணாச்சி | நாள் 1 | நாள் 70 |  |
| அபிஷேக் | நாள் 1 | நாள் 21 |  |
| நாள் 47 | நாள் 63 |  |  |
| இயக்கி பெர்ரி | நாள் 1 | நாள் 56 |  |
| இசைவாணி | நாள் 1 | நாள் 49 |  |
| மதுமிதா | நாள் 1 | நாள் 42 |  |
| சுருதி | நாள் 1 | நாள் 35 |  |
| சின்னப்பொண்ணு | நாள் 1 | நாள் 28 |  |
| நதியா சாங் | நாள் 1 | நாள் 14 |  |
| நமிதா | நாள் 1 | நாள் 6 | அவராகவே வெளியேறினார் |
# பிக் பாஸ் தமிழ் 5

## வாராந்திர சுருக்கம்

| ஒன்றுமில்லை |  |
| --- | --- |
| **திருப்பம்** | ஒன்றுமில்லை |
| **பரிந்துரைகள்** |  |
| **தலைவருக்கான போட்டி ** |  |
| **ஆடம்பர செலவு பணிகள்** | **நாள் 2 முதல் 5 வரை**: பிக் பாஸ் வீட்டின் போட்டியாளர்கள் தங்கள் கடந்தகால வாழ்க்கை, அவர்களின் துயரங்கள், பலங்கள் மற்றும் அவர்கள் கனவுகளை எப்படி அடைந்தனர் என்பதை மற்ற வீட்டு நண்பர்களுடன் பகிர்ந்து கொண்டனர். |
| **தண்டனைகள்** |  |
| **வீட்டின் தலைவர்** |  |
| **குறிப்புகள்** |  |
| **வெளியேற்றம்** | **நாள் 6 இல்**: நமீதா மாரிமுத்து சில மருத்துவ பிரச்சனைகள் காரணமாக வீட்டை விட்டு வெளியேறினார் |
| **திருப்பம்** | ஒன்றுமில்லை |
| **பரிந்துரைகள்** | அபிநய், அபிஷேக், அக்சரா, சிபி, சின்னப்பொண்ணு, இமான் அண்ணாச்சி, இயக்கி, நதியா, நிரூப், பிரியங்கா, சுருதி, வருண், சிபி, மதுமிதா, ராஜு மற்றும் ஐக்கி ஆகியோர் வாரம் 2 வெளியேற்ற செயல்முறைக்கு பரிந்துரைக்கப்பட்டனர். |
| **தலைவருக்கான போட்டி ** | **நாள் 8 இல்**: அனைத்து போட்டியாளர்களும் தங்கள் முதுகில் பலூனை வைத்திருப்பார்கள், எப்போது எச்சரிக்கை மணி ஒலிக்கிறதோ அப்போது சக போட்டியாளர்களின் பலூனை துடைக்கவேண்டும். |
| **ஆடம்பர செலவு பணிகள்** | **நாள் 8 முதல் 11 வரை**: பிக் பாஸ் வீட்டின் போட்டியாளர்கள் தங்கள் கடந்தகால வாழ்க்கை, அவர்களின் துயரங்கள், பலங்கள் மற்றும் அவர்கள் கனவுகளை எப்படி அடைந்தனர் என்பதை மற்ற வீட்டு நண்பர்களுடன் பகிர்ந்து கொண்டனர். |
| **தண்டனைகள்** |  |
| **வீட்டின் தலைவர்** | தாமரைச்செல்வி |
| **குறிப்புகள்** |  |
| **வெளியேற்றம்** | நதியா சாங் |
| **திருப்பம்** | ஒன்றுமில்லை |
| **பரிந்துரைகள்** | அபினய், அக்ஷரா, சின்னப்பொண்ணு, இமான், இசைவானி, பவானி, பிரியங்கா, சுருதி மற்றும் வருண் ஆகியோர் 4வது வார வெளியேற்ற செயல்முறைக்கு பரிந்துரைக்கப்பட்டனர். |
| **தலைவருக்கான போட்டி ** |  |
| **ஆடம்பர செலவு பணிகள்** |  |
| **தண்டனைகள்** |  |
| **வீட்டின் தலைவர்** |  |
| **குறிப்புகள்** |  |
| **வெளியேற்றம்** | அபிஷேக் |
| **திருப்பம்** |  |
| **பரிந்துரைகள்** |  |
| **தலைவருக்கான போட்டி ** |  |
| **ஆடம்பர செலவு பணிகள்** |  |
| **தண்டனைகள்** |  |
| **வீட்டின் தலைவர்** |  |
| **குறிப்புகள்** |  |
| **வெளியேற்றம்** |  |
| **திருப்பம்** |  |
| **பரிந்துரைகள்** |  |
| **தலைவருக்கான போட்டி ** |  |
| **ஆடம்பர செலவு பணிகள்** |  |
| **தண்டனைகள்** |  |
| **வீட்டின் தலைவர்** |  |
| **குறிப்புகள்** |  |
| **வெளியேற்றம்** |  |
# சுபாட்டிபை

சுபாட்டிபை 70 மில்லியனுக்கும் அதிகமான பாடல்கள் மற்றும் வலையொளிகளை வழங்குகிறது. இதன் அடிப்படை அம்சங்கள் இலவசமாக வழங்கப்படுகின்றன . அதே நேரத்தில் இணைய இணைப்பு இல்லாமல் கேட்பது மற்றும் விளம்பரம் இல்லாமல் கேட்பது போன்ற கூடுதல் அம்சங்கள் கட்டணச் சந்தாக்கள் மூலம் வழங்கப்படுகின்றன. பயனர்கள் கலைஞர், ஆல்பம் அல்லது வகையின் அடிப்படையில் இசையைத் தேடலாம், மேலும் ஓடைப் பட்டியல்களை உருவாக்கலாம், திருத்தலாம் மற்றும் பகிரலாம்.
# நீரா ஆர்யா

**நீரா ஆர்யா** (*Neera Arya***)** இந்திய தேசிய இராணுவத்தின் வீரராக இருந்தார். அவர் இந்தியத் தரைப்படையின் ஜான்சி ராணி படைப்பிரிவின் ஒரு சிப்பாயாக இருந்தார்.
# நீரா ஆர்யா

## ஆரம்ப கால வாழ்க்கை

நீரா ஆர்யா உத்தரப் பிரதேசத்தின் கெக்ரா நகரில் 1902ஆம் ஆண்டு மார்ச் 5 ஆம் தேதி ஒரு பணக்கார தொழிலதிபருக்கு பிறந்தார். கொல்கத்தாவில் தனது ஆரம்பக் கல்வியை முடித்தார். இவர் பிரித்தானிய புலனாய்வு காவல் ஆய்வாளரான ஸ்ரீகாந்த் ஜெய்ரஞ்சன் தாஸ் என்பவரை மணந்தார்.
# நீரா ஆர்யா

## கணவரின் மரணம்

நீரா ஆர்யா இந்திய தேசிய இராணுவத்தின் ஜான்சி ராணி படைப்பிரிவின் ஒரு பகுதியாக மாறியதை உணர்ந்த இவரது கணவர் ஸ்ரீகாந்த், தனது மனைவியைக் கொண்டு நேதாஜி சுபாஷ் சந்திர போஸை படுகொலை செய்ய விரும்பினார். இந்தச் செயலை நீரா ஆர்யா மறுத்தபோது, ஸ்ரீகாந்த் ஜெய்ரஞ்சன் தாஸ் நேதாஜியைக் கொல்ல நேதாஜியின் இருப்பிடத்தை வெளிப்படுத்த வேண்டும் என்று விரும்பினார். தோல்வியுற்ற ஒரு கொலை முயற்சியின் போது, ஸ்ரீகாந்த் நேதாஜியை நோக்கி துப்பாக்கியால் சுட்டார். நேதாஜி துப்பாக்கிச் சூட்டில் உயிர் தப்பினார். ஆனால் அவரது வாகன ஓட்டுநர் சுட்டு வீழ்த்தப்பட்டார். இதையறிந்த நீரா, தனது கணவர் ஸ்ரீகாந்தை குத்திக் கொன்றார்.
# நீரா ஆர்யா

## திரைப்படம்

- சீனத் திரைப்படத் தயாரிப்பாளர் ஜாங் ஹுய்ஹுவாங் நீரா ஆர்யாவின் வாழ்க்கை வரலாற்றுத் திரைப்படத்தை உருவாக்கத் திட்டமிட்டுள்ளார்.
# ஜார்ஜோ பரிசி

**ஜார்ஜோ பரிசி** (*Giorgio Parisi*, பிறப்பு: 4 ஆகத்து 1948) ஓர் இத்தாலியக் கோட்பாட்டு இயற்பியலாளர் ஆவார் இவரது ஆராய்ச்சி குவாண்டம் புலக்கோட்பாடு, புள்ளியியல் எந்திரவியல் மற்றும் கூட்டு அமைப்புகளில் கவனம் செலுத்தியுள்ளது. அணுவிலிருந்து கிரக அளவுகள் வரை அவற்றின் அமைப்புகளின் மாறுபாடு மற்றும் ஏற்ற இறக்கங்களின் இடைவெளியைக் கண்டறிந்ததற்காக 2021 ஆம் ஆண்டிற்கான இயற்பியலுக்கான நோபல் பரிசினை கிளாவுசு ஆசெல்மான், சியூக்குரோ மனாபே ஆகியோருடன் இணைந்து பெற்றார்.
# ஜார்ஜோ பரிசி

## தொழில் வாழ்க்கை

ஜார்ஜோ பரிசி 1970 இல் ரோம் லா சபியன்சா பல்கலைக்கழகத்தில் நிக்கோலா கேபிபோவின் மேற்பார்வையின் கீழ் பட்டம் பெற்றார். இவர் தேசிய பிராசுகாடி ஆய்வகத்தில் 1971 ஆம் ஆண்டு முதல் 1981 வரை ஆராய்ச்சியாளராக இருந்தார் , உயர்நிலை அறிவியல் கல்வி நிறுவனம் (1976-1977), கொலம்பியா பல்கலைக்கழகம் (1973-1974) , மற்றும் எக்கோல் நார்மால் சூப்பிரியர் (1977-1987) ஆகியவற்றில் வருகைதரு விஞ்ஞானியாகவும் இருந்தார். 1981 முதல் 1992 வரை அவர் கோட்பாட்டுவாத இயற்பியல் துறையில் ஒரு முழு நேர பேராசிரியராக ரோம் தோர் வெர்கதா பல்கலைக்கழகத்தில் பணியாற்றினார். இவர் தற்போது குவாண்டம் புலக்கோட்பாடு பேராசிரியராக ரோம் செர்பியான்சா பல்கலைக்கழகத்தில் பணியாற்றி வருகிறார். 2018 இல், இவர் *அகாடெமியா டீ லின்சியின்* தலைவராகத் தேர்ந்தெடுக்கப்பட்டார்.
# ஜார்ஜோ பரிசி

## கௌரவங்களும் விருதுகளும்

ஜார்ஜோ பரிசி *அகாடெமியா டீ லின்சியின்* உறுப்பினரும், அமெரிக்க தத்துவ சமூகம் , மற்றும் அமெரிக்காவின் தேசிய அறிவியல் அகாதமி , பிரெஞ்சு அறிவியல் அகாதமி ஆகியவற்றின் அயல் நாட்டு உறுப்பினரும் ஆவார்,
# இஸ்டாலின் ராஜாங்கம்

**இஸ்டாலின் ராஜாங்கம்** (*Stalin Rajangam*) ஒரு தமிழ் ஆய்வாளரும் எழுத்தாளருமாக அறியப்படுகின்றார். திருவண்ணாமலை மாவட்டம் செங்கம் வட்டம் முன்னூர் மங்கலம் கிராமத்தில் பிறந்தார். மதுரை அமெரிக்கன் கல்லூரியின் தமிழ்த்துறையில் உதவிப் பேராசிரியராகப் பணியாற்றுகிறார். தலித் வரலாறு, தலித் இலக்கியம், தலித் பௌத்தம், தமிழ் பௌத்தம், அயோத்திதாசரியம் ஆகிய துறைகளில் ஆய்வுகளைச் செய்து, அது குறித்து நூல்களையும், நாளிதழ்களில் கட்டுரைகளையும் எழுதி வருகிறார். காலச்சுவடு பத்திரிக்கையின் ஆசிரியர் குழுவில் ஒருவர்.
# இஸ்டாலின் ராஜாங்கம்

## எழுதிய நூல்கள்

- அயோத்திதாசர் வாழும் பௌத்தம்
- ஆணவக் கொலைகளின் காலம்
- எழுதாக் கிளவி
- எண்பதுகளின் தமிழ் சினிமா
- தமிழ் சினிமா: புனைவில் இயங்கும் சமூகம்
- சாதியம் கைகூடாத நீதி
- வரலாற்றை மொழிதல்
- பெயரழிந்த வரலாறு: அயோதிதாசரும் அவர்கால ஆளுமைகளும்
- தீண்டப்படாத நூல்கள்: ஒளிப்படா உலகம்
# ஸ்டாலின் சீனிவாசன்

**குப்புசாமி சீனிவாசன்** (Kuppuswami Srinivasan 30 மே 1899 – 2 ஜூன் 1975), **ஸ்டாலின் சீனிவாசன்** (Stalin Srinivasan) என்று பரவலாக அறியப்படும் இவர் ஓர் இந்திய பத்திரிகையாளர் மற்றும் இந்திய சுதந்திர ஆர்வலர் ஆவார், இவர் 1932 இல் *மணிக்கொடி* *பிரஸ் ஜர்னலின்* நிறுவனர்களில் இவரும் ஒருவர் ஆவார். இந்தியா சுதந்திரம் அடைந்ததும், இவர் சென்னை மாநிலத்தின் முதல் தலைமை திரைப்பட தணிக்கையாளராகப் பணியாற்றினார். பரவலாக அறியப்படும் குற்றவியல் வழக்கறிஞர் ராதா சீனிவாசன், ஸ்டாலின் சீனிவாசனின் மகள் ஆவார்.
# ஸ்டாலின் சீனிவாசன்

## ஆரம்ப கால வாழ்க்கை

சீனிவாசன் இந்தியா, சென்னை மாகாணம், தஞ்சாவூர் மாவட்டம், சீர்காழியில் மே 1899 30-இல் பிறந்தார் இவர் சட்டத்தில் பட்டம் பெற்றார் மற்றும் மாநிலக் கல்லூரியில் தனது முதுகலை படிப்பைத் தொடர்ந்தார், தேசியப் பள்ளியின் ஊழியர்களுடன் சேர அதனை நிறுவிய சி.ராஜகோபாலாச்சாரியால் அழைக்கப்பட்டார்.
# ஸ்டாலின் சீனிவாசன்

## தொழில்

எஸ். சதானந்தின் *பிரஸ் ஜர்னலில்* மும்பையில் சேருவதற்கு முன்பு சீனிவாசன் *டெய்லி பிரஸ்* மற்றும் *ஸ்வராஜ்யாவில்* பணியாற்றினார். இவர் தில்லியில் மத்திய சட்டசபை நிருபராகப் பணியாற்றினார் . சீனிவாசனின் கட்டுரையை வெளியிட்டதற்காகச் சதானந்த் சிறையில் அடைக்கப்பட்டபோது, சதானந்தை விடுதலை செய்ய நீதிமன்றம் சென்றார்.  
1932 இல், சீனிவாசன் தனது சில நண்பர்களுடன் சேர்ந்து, *மணிக்கொடி* என்ற தமிழ் இதழைத் தொடங்கினார். *மணிக்கொடி* ஒரு பத்திரிகையாகப் பாராட்டைப் பெற்று இலக்கிய இயக்கத்தை முன்னெடுத்துச் சென்றது.
# அம்போதலா இரயில் நிலையம்

**அம்போதலா இரயில் நிலையம்** (*Ambodala railway station*) இந்தியாவின் ஒடிசா மாநிலத்தில் உள்ள கிழக்கு கடற்கரை இரயில்வே வலையமைப்பில் உள்ளது. அம்போதலா கிராமத்திற்கு இந்நிலையம் சேவை செய்கிறது. இரயில் நிலையத்தின் குறியீடு ஏ.எம்.பி ஆகும். இங்கு இரண்டு தளங்கள் உள்ளன. பயணிகள் வண்டி, விரைவு வண்டி மற்றும் அதிவிரைவு வண்டிகள் அம்போதலா இரயில் நிலையத்தில் நிறுத்தப்படுகின்றன.
# அம்போதலா இரயில் நிலையம்

## முக்கிய இரயில்கள்

- கோர்பா-விசாகப்பட்டினம் விரைவு வண்டி
- தன்பாத்து-ஆலப்புழா விரைவு வண்டி
- பிலாசுபூர்-திருப்பதி விரைவு வண்டி
- சம்பல்பூர்-இராயகடா நகரங்களிடை விரைவு வண்டி
- தபசுவினி விரைவு வண்டி
- சமதா விரைவு வண்டி
- சாமலேசுவரி விரைவு வண்டி
- துர்க்-சகதல்பூர் விரைவு வண்டி
# குருதி ஊட்டக்குறை

**குருதி ஊட்டக்குறை** (**Ischemia** அல்லது **ischaemia**, **இசுகிமியா**) இழையங்களுக்கு குருதி கொண்டு செல்லப்படுவது தடைபடுவதால் இழையங்களை உயிர்ப்புடன் வைத்திருக்கும் வளர்சிதை மாற்றத்திற்குத் தேவையான ஆக்சிசன், குளுக்கோசு குறைபாடு ஏற்படுவதைக் குறிக்கிறது. குருதி ஊட்டக்குறை பொதுவாக குருதிக்குழல்களில் ஏற்படும் கோளாறுகளால் உருவாகின்றது; இதனால் தொடர்புடைய இழையங்கள் சேதமடையவும் செயற்திறனை இழக்கவும் காரணமாகிறது. தாழாக்சியம், நுண் குருதிக்குழல் செயற்பிழற்சி போன்றவை ஏற்படுகின்றன. நீர்மக்குழல் மேல்மறைப்பு (சுருக்கம்), நாளச் சுருக்கம், குழலியக்குருதியுறைமை, குருதிக் குழாய்க்கட்டி அடைப்பு போன்றவையால் உடலின் ஒரு அங்கத்தில் மட்டும் சிலநேரங்களில் உள்ளக தாழாக்சியம் ஏற்படலாம். குருதி ஊட்டக்குறைபாட்டில் ஆக்சிசன் குறைவைத் தவிர பிற ஊட்டக்கூறுகளும் குறைவாக இருக்கும்; வளர்சிதை மாற்றக் கழிவுகளும் வெளியேற்றப் படாதிருக்கும். குருதி ஊட்டக்குறை பகுதியாகவோ (மோசமான உட்செலுத்துகை) முழுமையாகவோ இருக்கலாம்.
# திப்ரிகர் வனவிலங்கு சரணாலயம்

**திப்ரிகர் வனவிலங்கு சரணாலயம்** (*Debrigarh wildlife sanctuary*) இந்திய மாநிலமான ஒடிசாவில் பர்கர் மாவட்டத்தில் அமைந்துள்ளது. இதன் மொத்த பரப்பளவு 346.91 சதுர கிலோமீட்டர்கள் ஆகும். இச்சரணாலயம் சம்பல்பூரின் இராகுட் அணைக்கு அருகில் அமைந்துள்ளது. திப்ரிகர் வனவிலங்கு சரணாலயம் பல்வேறு உள்ளூர் வனவிலங்குகள் மற்றும் அவற்றின் வாழ்விடங்களை பாதுகாக்கும் ஒரு முக்கிய இடமாகும். இது பல்வேறு வகையான தாவரங்கள் மற்றும் விலங்கினங்களின் தாயகமாகவும் திகழ்கிறது. இந்த சரணாலயத்தில் 40 எண்ணிக்கைக்கும் மேற்பட்ட பாலூட்டிகள், 200 வகையான பறவைகள், 40 வகையான ஊர்வன, 12 வகையான நீர்நில வாழ்விகள், 42 வகையான மீன்கள், 39 வகையான தட்டான்பூச்சி வகைகள் , 85 வகையான பட்டாம்பூச்சிகள் மற்றும் 38 வகையான சிலந்திகள் வாழ்கின்றன.  
சரணாலயத்தின் கிழக்கு மற்றும் வடக்கு திசைகளில் பெரிய இராகுட்டு நீர்த்தேக்கம் சூழ்ந்துள்ளது. நிலப்பரப்பு மற்றும் நீர்வாழ் பல்லுயிர் இரண்டையும் ஆதரிக்கின்ற மாநிலத்தில் தேர்ந்தெடுக்கப்பட்ட சில சரணாலயங்களில் இதுவும் ஒன்றாகும்; குளிர்காலத்தில் கணிசமான எண்ணிக்கையிலான இடம்பெயரும் நீர் பறவைகள் இங்கு ஈர்க்கப்படுகின்றன. மேலும் இங்கு 250 எண்ணிக்கைக்கும் மேற்பட்ட தாவர இனங்கள் உள்ளன, அவற்றில் பல இனங்கள்-தாவரவியல் மற்றும் மருத்துவ மதிப்பைக் கொண்டுள்ளன.  
திப்ரிகர் வனவிலங்கு சரணாலயம் சூழலியல் மற்றும் சுற்றுச்சூழல் கண்ணோட்டத்தில் பார்க்கும்போது ஒரு சூழல்-உணர்திறன் மண்டலமாகக் கருதப்படுகிறது. மேலும் தொழில்கள் அல்லது தொழிற்சாலை வகைகள் மற்றும் அவற்றின் செயல்பாடுகள் இச்சுற்றுச்சூழல் உணர் மண்டலத்தில் தடை செய்யப்படுகின்றன.
# பத்தலஅள்ளி, பாலக்கோடு

**பத்தலஅள்ளி** (*Bathalahalli*), என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643278. இந்த ஊரானது மோடுகுலஹள்ளி ஊராட்சிக்கு உட்பட்டது.
# பத்தலஅள்ளி, பாலக்கோடு

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 22 கிலோமீட்டர் தொலைவிலும், பாலக்கோட்டில் இருந்து 11 கிலோ மீட்டர் தொலைவிலும் உள்ளது.
# பத்தலஅள்ளி, பாலக்கோடு

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 187 குடும்பங்களும் 768 மக்களும் வசிக்கின்றனர். இதில் 407 ஆண்களும் 361 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 54.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# பேகாரஅள்ளி

**பேகாரஅள்ளி** (*Begarahalli*), என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643266. இந்த ஊரானது பேகாரஅள்ளி ஊராட்சிக்கு உட்பட்டது.
# பேகாரஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 17 கிலோமீட்டர் தொலைவிலும், பாலக்கோட்டில் இருந்து 9 கிலோ மீட்டர் தொலைவிலும் உள்ளது.
# பேகாரஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 1,483 குடும்பங்களும் 6,088 மக்களும் வசிக்கின்றனர். இதில் 3,184 ஆண்களும் 2,904 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 55.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# சாந்தபாய் காம்பிளே

**சாந்தபாய் குருசுனாஜி காம்பிளே** (Shantabai Krushnaji Kamble பிறப்பு 1 மார்ச் 1923) ஒரு மராத்தி எழுத்தாளர் மற்றும் தலித் ஆர்வலர் ஆவார். சுயசரிதை எழுதிய முதல் தலித் பெண் ஆவார்.
# சாந்தபாய் காம்பிளே

## சுயசரிதை *மஜ்யா ஜல்மாச்சி சித்தர்கதா*

### ஆரம்பகால வாழ்க்கை

சாந்தபாய் குருசுனாஜி காம்பிளே மஹர் தலித் குடும்பத்தில் 1 மார்ச் 1923 அன்று பிறந்தார்.இவர் சோலாப்பூரில் அமைந்துள்ள மகூத்தில் பிறந்தார். இவர் ஓர் ஏழைக் குடும்பத்தைச் சேர்ந்தவர். இவருடைய சமூகம், சமூக மற்றும் பொருளாதார அளவில் மிகவும் பின்தங்கி இருந்தது.
# சாந்தபாய் காம்பிளே

## சுயசரிதை *மஜ்யா ஜல்மாச்சி சித்தர்கதா*

### கல்வி பெறுவதற்கான போராட்டம்

இந்தியாவில், வறுமை நிலைக்கு கீழ் உள்ளவர்களுக்கான பாரம்பரிய அணுகுமுறையை பின்வருமாறு சுருக்கமாகக் கூறலாம்: "கல்வி அவர்களின் தேநீர் கோப்பை அல்ல." எனவே இவருடைய சமூகத்தின் உறுப்பினர்களுக்கு கல்வி தடைசெய்யப்பட்டது. குறிப்பாக இவர் பெண் என்பதாலும் கல்வி மறுக்கப்பட்டது, ஏனெனில் அந்தக் காலகட்டத்தில் பெண்களுக்கு கல்வி பயில அனுமதி மறுக்கப்பட்டது.ஆனால் இவருடைய அசாதாரண திறமை காரணமாக இவருடைய பெற்றோர் இவரை பள்ளிக்கு அனுப்ப முடிவு செய்ததனை *நஜா கோஸ் டு ஸ்கூல் - அண்ட் டசிண்ட் என்ற* சுயசரிதைச் சாரத்தின் மூலமும் அறியப்படுகிறது, மேலும் இவருக்கு மூன்று ரூபாய் உதவித்தொகை "காகிதம், மை மற்றும் நோட்டுப் புத்தகங்கள் மற்றும் பலவற்றுக்காக" வழங்கப்பட்டது. ஒரு செய்தித்தாள் கட்டுரையின் படி, "தீண்டத்தகாதவராக, இவர் வகுப்பறைக்குள் நுழைய அனுமதிக்கப்படவில்லை மற்றும் வகுப்பிற்கு வெளியே உட்கார்ந்து கல்வி கற்றுள்ளார், கற்றலின் போது பல அவமானங்களை சந்தித்துள்ளார்"
# சாந்தபாய் காம்பிளே

## சுயசரிதை - *மஜ்யா ஜல்மாச்சி சித்தர்கதா*

சாந்தபாய் காம்பிளேவின் சுயசரிதை *மஜ்யா ஜல்மாச்சி சித்தர்காதா* *, தி கேலிடோஸ்கோப் ஸ்டோரி ஆஃப் மை லைஃப்* என மொழிபெயர்க்கப்பட்டு 1986 இல் ஒரு முழுமையான நூலாக வெளியிடப்பட்டது. 1983 *இல் பூர்வா* இதழில் பார்வையாளர்களுக்கு முதலில் வழங்கப்பட்டது. பின்னர் இது 1990 ஆம் ஆண்டு மும்பை தூர்தர்ஷனில் நஜுகா என ஒளிபரப்பானது, மேலும் இது பிரெஞ்சு மற்றும் ஆங்கிலத்தில் மொழிபெயர்க்கப்பட்டது. காம்ப்ளே ஆசிரியராக ஓய்வு பெற்ற பிறகு சித்தர்கதை எழுதத் தொடங்கினார். இது ஒரு தலித் பெண் எழுத்தாளரின் முதல் சுயசரிதை கதையாக கருதப்படுகிறது. இந்த நூல் மும்பை பல்கலைக்கழகத்தின் பாடத்திட்டத்தில் சேர்க்கப்பட்டுள்ளது. முக்கியமாக இந்த புத்தகம் உயர் சாதியனரால் ஓரங்கட்டப்படுதல் மற்றும் ஒடுக்குமுறை பிரச்சினையை தலித் மக்கள் எதிர்கொண்ட சிக்கலை எழுப்புகிறது, இரண்டாவதாக சக சமூக ஆண்களால் எதிர்கொளும் பாலின பாகுபாடுகளும் இதில் குறிப்பிடப்பட்டுள்ளது .
# சாந்தபாய் காம்பிளே

## நிகழ்படங்கள்

- முன்னோடி சுயசரிதை: இந்தியாவைச் சேர்ந்த தீண்டத்தகாத சாதிகளின் (*அண்டச்சபிள் கேஸ்ட்சு)* பெண் சாந்தாபாய் காம்ப்ளே.
- தூர்தர்ஷனில் "நஜுகா" மராத்தி தொடர்.
# சாந்தபாய் காம்பிளே

## நூல் விளக்கம்

- *பாயிசன்டு பிரட்*: நவீன மராத்தி தலித் இலக்கியத்திலிருந்து அர்ஜுனா ஆகாஸின் மொழிபெயர்ப்பு  
பங்களிப்பாளர் அர்ஜுனா டாங்களே பதிப்பு: மறுபதிப்பு
# ஓமியோ குமார் தாஸ்

**ஓமியோ குமார் தாஸ்** (*Omeo Kumar Das* ; 05 மே 1895 - 23 சனவரி 1975), **லோக் நாயக்** என்று பிரபலமாக அறியப்படும் இவர் ஓர் இந்திய சமூக சேவகரும், காந்தியவாதியும், கல்வியாளரும், எழுத்தாளரும், அசாம் அரசாங்கத்தின் முன்னாள் அமைச்சரும் ஆவார். இவர் அசாம் மாநிலத்தில் பல்வேறு காலங்களில் கல்வி, தொழிலாளர் , உணவு, பொது வினியோகம் போன்ற பல்வேறு அமைச்சகப் பதவிகளை வகித்தார். மகாத்மா காந்தியின் சுயசரிதையான சத்திய சோதனையை அசாமிய மொழியில் மொழிபெயர்த்தார். மாநிலத்தில் தேயிலை தோட்ட தொழிலாளர் வருங்கால வைப்பு நிதியை செயல்படுத்த பங்களித்தார். சமூகத்திற்கு இவர் ஆற்றிய பங்களிப்புக்காக இந்திய அரசு இவருக்கு 1963ஆம் ஆண்டில் மூன்றாவது உயரிய விருதான பத்ம பூசண் விருதினை வழங்கியது. இந்திய அஞ்சல் துறை 15 மே 1998 அன்று நினைவு முத்திரையை வெளியிட்டு இவரை கௌரவித்தது.
# ஓமியோ குமார் தாஸ்

## ஆரம்ப கால வாழ்க்கை

05 மே 1895 அன்று வடகிழக்குப் இந்திய மாநிலமான அசாமின் நகாமோ மாவட்டத்தில் பிறந்தார். தேஜ்பூரில் இவரது பள்ளிப்படிப்பு இருந்தது. இவர் தனது உயர் கல்வியை குவகாத்தியிலுள்ள காட்டன் கல்லூரியிலும் கொல்கத்தா நகரக் கல்லூரியிலும் பயின்றார், அந்த சமயத்தில் இவர் கோபால கிருஷ்ண கோகலே, பால கங்காதர் திலகர் போன்ற இந்திய சுதந்திர ஆர்வலர்களின் செயல்பாடுகளால் ஈர்க்கப்பட்டு மாணவர் அரசியலில் ஈடுபடத் தொடங்கினார்.
# ஓமியோ குமார் தாஸ்

## அரசியல் வாழ்க்கை

இவர் அசாமில் 1930ஆம் ஆண்டின் உப்புச் சத்தியாகிரக தலைவர்களில் ஒருவராக இருந்தார். மேலும், சுதந்திர போராட்டத்தின் போது பல முறை சிறையில் அடைக்கப்பட்டார். இந்த காலங்களில், இவர் பல்வேறு துறைகளில் அமைச்சராக பணியாற்றினார். இவர் தொழிலாளர் துறை அமைச்சராக இருந்த காலத்தில்தான் தேயிலை தோட்ட தொழிலாளர்களுக்கான தொழிலாளர் வருங்கால வைப்பு நிதி நிறுவப்பட்டது. இந்த முயற்சி ஆசியாவில் இதுபோன்ற முதல் நிகழ்வுகளில் ஒன்றாகும். *காந்திஜிர் ஜிபோனி*, *மகாத்மா காந்திக் ஆமி கிடோர் புஜிலு*, *அசோமோத் மகாத்மா* ஆகியவை இவருடைய மற்ற படைப்புகள். இவர் அரிஜன் சேவா சங்கம், பாரதீய ஆதிம் சாதி சேவா சங்கம், பாரத் சேவா சமாஜம், காந்தி தேசிய நினைவு அறக்கட்டளை, கஸ்தூர்பா நினைவு அறக்கட்டளை, அசாம் சேவா சமிதி போன்ற போதைப்பொருள் பயன்பாட்டுக்கு எதிரான பிரச்சாரம் , தொழுநோய் மற்றும் காசநோயால் பாதிக்கப்பட்ட நோயாளிகளின் மறுவாழ்வு ஆகியவற்றுக்காக பணியாற்றும் பல சமூக மற்றும் காந்திய அமைப்புகளின் செயல்பாடுகளில் ஈடுபட்டார். இவருக்கு ஒரு மகள் உள்ளார். இந்திய சமூக அறிவியல் ஆய்வுக் கழகத்தால் நிதியளிக்கப்பட்ட ஒரு தன்னாட்சி நிறுவனமான குவகாத்தி, சமூக மாற்றம் மற்றும் மேம்பாட்டு ஓமியோ குமார் தாஸ் நிறுவனத்துக்கு 1995இல் இவரது பிறந்த நூற்றாண்டு நாளில் இவரது பெயரிடப்பட்டது. இந்திய அஞ்சல் துறை 1998இல் இவருக்கு நினைவு முத்திரையை வெளியிட்டது.
# மோகன்லால் லல்லுபாய் தந்த்வாலா

**மோகன்லால் லல்லுபாய் தந்த்வாலா** (*Mohanlal Lallubhai Dantwala*; 1909-1998) ஓர் இந்திய வேளாண் பொருளாதார நிபுணரும், கல்வியாளரும், எழுத்தாளரும் ஆவார். இவர், இந்திய வேளாண் பொருளாதாரத்தின் தந்தை என பலரால் கருதப்படுகிறார். இவர் காந்தியவாதியும், இந்திய சுதந்திர ஆர்வலருமாவார். இந்திய சுதந்திர போராட்டத்தின் போது இவர் ஆறு ஆண்டுகளுக்கும் மேலாக சிறையில் இருந்தார். இவர் இந்தியாவின் விவசாயத் துறை பற்றிய பல புத்தகங்களையும், கட்டுரைகளையும் எழுதியுள்ளார். மேம்பாட்டு ஆய்வுகளை ஊக்குவிக்கும் ஆராய்ச்சி மையமான மேம்பாட்டு மாற்று மையத்தின் (CFDA) நிறுவனர் தலைவராகவும் இருந்தார். இந்திய அறிவியல் மற்றும் தொழில்நுட்பத்தில் இவர் ஆற்றிய பங்களிப்புக்காக இந்திய அரசு இந்தியாவின் மூன்றாவது உயரிய விருதான பத்ம பூசண் விருதை 1968இல் இவருக்கு வழங்கியது.
# மோகன்லால் லல்லுபாய் தந்த்வாலா

## சுயசரிதை

தந்த்வாலா 18 செப்டம்பர் 1909 அன்று இந்தியாவின் குசராத்தின் பெரிய நகரங்களில் ஒன்றான சூரத்தில் பிறந்தார். இவர் சூரத் எம்டிபி கலைக் கல்லூரியிலும், மும்பை வில்சன் கல்லூரியிலும் தனது கல்லூரிப் படிப்பை முடித்தார். கல்விச் சிறப்பிற்காக *ஜேம்ஸ் டெய்லர்* பரிசையும் வென்றார். பின்னர் மும்பை பல்கலைக்கழகத்தின் பொருளாதாரப் பள்ளியில் ஆசிரியராகப் பணியாற்றினார். இந்த காலகட்டத்தில்தான் இவர் இந்திய சுதந்திர இயக்கத்தில் ஈடுபட்டார். இதற்காக, மொத்தமாக ஆறரை ஆண்டுகள் சிறை தண்டனை அனுபவித்தார். இது இவரது முனைவர் பட்ட படிப்பில் இடையூறுகளை ஏற்படுத்தியது. மேலும், இவர் மும்பையில் உள்ள ஆர்தர் சாலை மத்திய சிறையில் சிறைவாசம் அனுபவித்தபோது இவரது ஆய்வறிக்கை சமர்ப்பிக்கப்பட்டதாக கூறப்படுகிறது. இந்த நேரத்தில், இவர் தனது குறிப்பிடத்தக்க படைப்புகளில் ஒன்றான *எ ஹன்டரட் இயர்சு ஆப் இந்தியன் காட்டன்* (*A Hundred Years of Indian Cotton)* என்ற நூலை எழுதினார். கிழக்கிந்திய பருத்தி சங்கத்தால் நியமிக்கப்பட்ட இந்தப் புத்தகத்தில் ஜவகர்லால் நேரு எழுதிய முன்னுரை இருந்தது.
# மோகன்லால் லல்லுபாய் தந்த்வாலா

## காந்தியுடனான நெருக்கம்

மகாத்மா காந்தியின் நெருங்கிய ஒத்துழைப்பாளர்களில் ஒருவரான இவர், அக்டோபர் 1952 இல் "அரிஜன்" என்ற பத்திரிக்கையில் வெளியிடப்பட்ட முன்மொழிவு ஆவணத்தை வரைந்து, "நடைமுறை அறங்காவலர்" என்ற காந்திய இலட்சியத்தின் வளர்ச்சிக்கு பங்களித்ததாக அறியப்படுகிறது இந்திய சுதந்திரத்திற்குப் பிறகு இவர் காங்கிரசு முன்னணி சோசலிச கட்சியை உருவாக்க உதவுவதற்காக ஜெயபிரகாஷ் நாராயண், ராம் மனோகர் லோகியா போன்ற பல முன்னணி அரசியல் தலைவர்களுடன் தொடர்பு கொண்டிருந்தார். இப்பணிக்குழு தொகுதி மட்டங்களில் சமூக-பொருளாதார திட்டமிடல் செயல்முறைக்கு நிறுவன மற்றும் செயல்பாட்டு நெறிமுறைகளை பரிந்துரைத்தது. இந்த குழு பின்னர் "தந்த்வாலா குழு" என்று அழைக்கப்பட்டது. இவர் மும்பை பல்கலைக்கழகத்தில் பொருளாதாரத் துறையின் இயக்குநராகப் பணியாற்றினார். இந்திய அரசின் தேசியப் பேராசிரியராகவும் இருந்தார். 1998 ஆம் ஆண்டில் மேம்பாட்டுக்கான மாற்று மையம் நிறுவப்பட்டபோது, இவர் அதன் நிறுவனர் தலைவரானார். மேலும் தான் இறக்கும் வரை இந்தப் பதவியை வகித்தார்.
# மோகன்லால் லல்லுபாய் தந்த்வாலா

## இறப்பும் கௌரவமும்

இவர் அக்டோபர் 8, 1998 அன்று, தனது 89 வயதில் இறந்தார். *இந்தியன் ஜர்னல் ஆஃப் அக்ரிகல்ச்சர் எகனாமிக்ஸ்* இதழில் வெளியிடப்பட்ட*பேராசிரியர் எம்எல் தந்த்வாலா: ஏ ட்ரிபியூட்* உட்பட பல இரங்கல் செய்திகளில் இவரது வாழ்க்கை கதை ஆவணப்படுத்தப்பட்டுள்ளது.
# விட்டல்பாய் சாவேரி

**விட்டல்பாய் சாவேரி** (*Vithalbhai Jhaveri* ;1916-1985) ஓர் இந்திய சுதந்திர ஆர்வலரும், திரைப்படத் தயாரிப்பாளரும், புகைப்படக் கலைஞரும், எழுத்தாளரும், மகாத்மா காந்தியின் நெருங்கிய கூட்டாளியும் ஆவார். இவர், உப்புச் சத்தியாகிரகம் முதல் 1948இல் காந்தி இறக்கும் வரை, பல புகைப்படங்கள், பல இலக்கியப் படைப்புகளில் பயன்படுத்தப்பட்ட பல புகைப்படங்கள் மூலம் காந்தியை ஆவணப்படுத்தியுள்ளார். *பீட்டர் ரூஹே* என்பவரின் "காந்தி-புகைப்பட வாழ்க்கை வரலாறு" என்ற புத்தகத்தில் இவரது புகைப்படங்களில் பலவற்றை பயன்படுத்தியுள்ளது. எட்டு தொகுப்புகளைக் கொண்ட மகாத்மா காந்தியின் வாழ்க்கைப் பற்றிய நூலை தினாநாத் கோபால் டெண்டுல்கருடன் இணைந்து வெளியிட்டார். மகாத்மா: லைஃப் ஆஃப் காந்தி, 1869–1948 என்ற இவரது 330 நிமிட ஆவணப்படம், இந்தியத் தலைவரின் வாழ்க்கையை 14 அத்தியாயங்களில் உள்ளடக்கியது. இந்திய அரசு இலக்கியத்துக்கும், கல்விக்குமான இவரது பங்களிப்புக்காக 1969இல் பத்ம பூசண் விருதை வழங்கியது.
# மகேஷ் சந்திரன் பஞ்சநாதன்

**மகேஷ் சந்திரன் பஞ்சநாதன்** (பிறப்பு 10 ஆகஸ்ட் 1983) ஓர் இந்திய சதுரங்க வீரர்.இவருக்கு 2006இல் **பன்னாட்டு சதுரங்கக் கூட்டமைப்பின்** கிராண்ட்மாஸ்டர் பட்டம் வழங்கப்பட்டது.  
மகேஷ் சந்திரன் மதுரையில் பிறந்தார். 2003இல் இவர் இலங்கையில் நடந்த ஆசிய இளையோர் சதுரங்கப் போட்டியை வென்றார். 2005ஆம் ஆண்டில் அமெரிக்க சுதந்திர தின வார இறுதியில் பிலடெல்பியாவில் 33வது உலக சதுரங்க ஓபனில் விளையாடி கமில் மிடோஸுடன் முதல் இடத்தைப் பகிர்ந்து கொண்டார். அதே ஆண்டில் இவர் டெக்சாசின் ரிச்சர்ட்சனில் நடந்த யூ.டீ.டீ. ஜி.எம். அழைப்பிதழ் போட்டியில் முதலிடம் பிடித்தார். 2008ஆம் ஆண்டில் இவர் கோலாலம்பூர் ஓபனில் நுகுயென் ஆன்ஹ துங் ,சடிக்கின் இருவாண்டோ மற்றும் சுசான்டோ மேகரண்டோ ஆகியோருடன் இணைந்து 3–6வது இடங்களை பகிர்ந்து கொண்டார். 2009இல் மும்பை மேயர் கோப்பையில் அலெக்சாண்டர் அரெஸ்சேங்கோ, கொனேரு ஹம்பி மற்றும் எவ்கெஞ்சி மிரோஷ்ணி சென்கோ ஆகிய மூவருடன் இணைந்து 1-4ஆம் இடங்களை பகிர்ந்து கொண்டார். 2010இல் கான்பரா டோபேர்ள் கோப்பையில் கலந்து கொண்டு 3-6வது இடங்களை விளாடிமிர் மலானியுக், டேவிட் ஸ்மெர்டோன், சப்தரிஷி ராய் சவுத்ரி ஆகியோருடன் பகிர்ந்து கொண்டார். 2011 ஆம் ஆண்டில் 3ஆவது ஒரிஸ்ஸா சர்வதேச ஜிஎம் ஓபன் சதுரங்க போட்டியில் டிக்ரான் எல். பெட்ரோசியன் மற்றும் அபிஜித் குப்தாவுடன் 2வது–4வது இடங்களை பகிர்ந்து கொண்டார் மற்றும் பெர்க்லி சர்வதேச சதுரங்க போட்டியில் மூன்றாவது இடத்தைப் பிடித்தார். 2012இல் இவர் பிலடெல்பியா ஓபனை 7/9 புள்ளிகளுடன் வென்றார். 2015 இல், மோரிசுடவுனில் நடந்த நியூஜெர்சி ஓபன் போட்டியில் செர்ஜி அசரோவ் உடன் இணைந்து முதலிடம் பிடித்தார்; இரு வீரர்களும் 5/6 மதிப்பெண் பெற்றனர்.  
மகேஷ் சந்திரன் டல்லாஸில் உள்ள டெக்சாஸ் பல்கலைக்கழகத்தில் இளங்கலை மற்றும் முதுகலை பட்டப்படிப்புகளை முடித்தார்.
# இந்திய தேசிய ராணுவத்தின் புதையல் சர்ச்சை

**இந்திய தேசிய ராணுவத்தின் புதையல் சர்ச்சை** (INA treasure controversy) என்பது சுபாஷ் சந்திர போஸின் கடைசி அறியப்பட்ட பயணத்தில் நாடு கடந்த இந்திய அரசுக்குச் சொந்தமான பொருள்களுக்காக நாடு கடந்த இந்திய அரசின் ஒருவர் மோசடி செய்துவிட்டதாக குற்றம்சாட்டப்பட்டது தொடர்புடையது. சப்பானில் வாழ்ந்த நாடுகடந்த இந்திய அரசைச் சார்ந்த ஒருவர் பார்மோசாவில் (இன்றைய தைவான்) விமான விபத்தில் அவரை கொன்று விட்டு போஸின் உடைமைகளில் இருந்து கணிசமான அளவு தங்க ஆபரணங்களையும், விலை உயர்ந்த கற்களையும் எடுத்துச் சென்றதாகக் கூறப்படுகிறது.
# இந்திய தேசிய ராணுவத்தின் புதையல் சர்ச்சை

## ஆவணப்படம்

- 'Netaji Bose - The Lost Treasure' a documentary by History TV18 channel.
# இராஜிவ் தீக்சித்

இவர் சுதேசி செயல்பாட்டின் தீவிர ஊக்குவிப்பாளராக இருந்தார். மேலும், பாரத் சுவாபிமான் அறக்கட்டளையின் தேசிய செயலாளராகவும் இருந்தார். இவர் தனது ஆரம்ப மற்றும் இடைநிலைக் கல்வியை உத்தரப் பிரதேசத்தில் உள்ள பிரோசாபாத்தில் பெற்றார் .
# இராஜிவ் தீக்சித்

## தொழில்

உலகமயமாக்கலுக்கான போக்கின் ஒரு பகுதியாக பல தேசிய நிறுவனங்கள் இந்தியாவில் தங்கள் இருப்பை அதிகரித்துக் கொண்டிருந்த நேரத்தில், 1990களின் முற்பகுதியில் "ஆசாதி பச்சாவ் அந்தோலன்" (சுதந்திரத்தை காப்பாற்ற இயக்கம்) என்ற அமைப்பை தீக்சித் நிறுவினார். ராம்தேவின் உதவியாளரான இவர் ராம்தேவின் ஊழல் எதிர்ப்பு அமைப்பான பாரத் சுவாபிமான் அந்தோலனின் தேசிய செயலாளராக பணியாற்றினார்.  
ஒரு ஆர்வலராக தனது வாழ்க்கையின் போது, தீக்சித் இந்திய வரிவிதிப்பு முறையை பரவலாக்க கோரினார். தற்போதுள்ள அமைப்பு அதிகாரத்துவ ஊழலுக்கு முக்கிய காரணம் என்று கூறினார். வரி வருவாயில் 80 சதவிகிதம் அரசியல்வாதிகளுக்கும் அதிகாரிகளின் சம்பளத்திற்குப் பயன்படுத்தப்படுவதாக இவர் கூறினார். இந்திய அரசாங்கத்தின் நவீன நிதி நிலை அறிக்கை முறையை இந்தியாவில் முந்தைய பிரித்தானிய இந்தியப் பேரரசுடன் ஒப்பிட்டார்.
# இராஜிவ் தீக்சித்

## இறப்பு

தீக்சித் 30 நவம்பர் 2010-ல் சத்தீசுகரின் பிலாய் நகரில் இறந்துவிட்டார். மாரடைப்பு இவரது மரணத்திற்கான காரணம் என்று கூறப்படுகிறது. இவரது இறுதி சடங்கை ராம்தேவும் ராஜீவின் சகோதரர் பிரதீப் ஆகியோர் நடத்தினர். இருப்பினும், தீக்சிதின் சில நண்பர்கள், தீட்சித் பிரபலமடைவதை ராம்தேவ் விரும்பவில்லை என்றும், இவருடைய மரணத்தில் ராம்தேவ் ஒரு பங்கைக் கொண்டிருந்தார் என்றும் ஊகித்தனர். இருப்பினும், ராம்தேவ் தனது அரசியல் எதிரிகளின் சதி கோட்பாடுகள் என இக்கூற்றுக்களை நிராகரித்தார்.
# தேசிய நூற்புச் சக்கர அருங்காட்சியகம்

**தேசிய நூற்புச் சக்கர அருங்காட்சியகம்** (*National Charkha Museum*) என்பது புது தில்லி, கன்னாட்டு பிளேசில் அமைந்துள்ள ஒரு நூற்புச் சக்கர அருங்காட்சியகம் ஆகும். பாலிகா பஜாரில் ஏற்கனவே கட்டப்பட்ட தோட்டத்தில் இது கட்டப்பட்டுள்ளது. புதுடெல்லி மாநகராட்சி மன்றமும் காதி வளர்ச்சி மற்றும் கிராம தொழில்கள் ஆணையமும் இணைந்து இதை கட்டியது. இந்த அருங்காட்சியகம் மே 21, 2017 அன்று அப்போதைய பாரதிய ஜனதா கட்சியின் தேசியத் தலைவர் அமித் சாவால் திறக்கப்பட்டது.  
இந்த அருங்காட்சியகத்தில் 26 அடி (8 மீட்டர்) நீளமும் 13 அடி (4 மீட்டர்) உயர குரோமியம் துருவேறா எஃகிலான நூற்புச் சக்கரம் ஒன்று உள்ளது. இது ஐந்து டன் எடை கொண்டது. அதன் மீது வெப்பத்தின் தாக்கம் ஏற்படுவதில்லை. மேலும் இது துரு எதிர்ப்பு மற்றும் காந்தமற்றது. இந்த சக்கரம் உலகின் மிகப்பெரிய நூற்புச் சக்கரமாகும். இந்த அருங்காட்சியகம் நூற்பு சக்கரத்தின் வரலாறு மற்றும் பரிணாமத்தை, ஒரு தாழ்மையான கருவியிலிருந்து தேசியவாதத்தின் அடையாளமாக சித்தரிக்கிறது. இந்த கருவி அல்லது இயந்திரம் இந்திய குடிமக்களுக்கு அதிகாரம் அளித்தது, ஏனெனில் அவர்கள் இராட்டையைப் பயன்படுத்தி உள்நாட்டுத் (இந்தியாவில் தயாரிக்கப்பட்ட) துணிகளை நெசவு செய்யத் தொடங்கினர். இந்த அருங்காட்சியகத்தின் நுழைவு கட்டணம் ரூ .20.
# விண்டோசு 11

**விண்டோசு 11** (windows 11) என்பது மைக்ரோசாப்ட் உருவாக்கிய விண்டோசு என்டி இயக்க முறைமையின் முக்கிய பதிப்பாகும், இது ஜூன் 24, 2021 அன்று அறிவிக்கப்பட்டது , மேலும் இது 2015 ஆம் ஆண்டில் வெளியான விண்டோசு 10 இன் அடுத்த பதிப்பாகும். விண்டோசு 10 பயன்படுத்தும் தகுதியான பயனர்களுக்கு விண்டோசு அப்டேட் மூலம் கட்டணம் செலுத்தாமல் விண்டோசு 11 ஐ மேம்படுத்தும் வசதி அக்டோபர் 5, 2021 அன்று வெளியிடப்பட்டது.  
மைக்ரோசாப்ட் , விண்டோசு 10 -ஐ விட விண்டோசு 11 செயல்திறன் மேம்பாடு கொண்டிருப்பதாகவும் அனுகலை எளிமையாக்கியிருப்பதாகவும் அறிவித்தது.  
விண்டோசு 11 கலவையானது முதல் நேர்மறையான வரவேற்பைப் பெற்றுள்ளது. இயக்க முறைமையின் முன் வெளியீடு அதன் கடுமையான வன்பொருள் தேவைகளில் கவனம் செலுத்தியது. விண்டோசு 11 அதன் மேம்பட்ட காட்சி வடிவமைப்பு, சாளர மேலாண்மை மற்றும் பாதுகாப்பில் அதிக கவனம் ஆகியவற்றிற்கு நேர்மறையான விமர்சனங்களைப் பெற்றது, ஆனால் அதன் பயனர் இடைமுகங்களில் செய்யப்பட்ட மாற்றங்களினால் எதிர்மறையான விமர்சனத்தைப் பெற்றது.
# விண்டோசு 11

## வளர்ச்சி

2015 இக்னைட் மாநாட்டில், மைக்ரோசாப்ட் ஊழியர் ஜெர்ரி நிக்சன் "விண்டோசின் கடைசி பதிப்பாக விண்டோசு 10 இருக்கும்" என்று கூறினார், மைக்ரோசாப்ட் அறிக்கையின் மூலமாக அவரது கூற்றினை உறுதி செய்தது. இருப்பினும், ஒரு புதிய பதிப்பு அல்லது விண்டோசின் மறுவடிவமைப்பு பற்றிய ஊகம் ஜனவரி 2021 இல் எழுந்தது, "விண்டோசின் புத்துயிர்ப்பு காட்சியை" குறிப்பிடும் வேலை பட்டியலை மைக்ரோசாப்ட் வெளியிட்டது. விண்டோசிற்கான காட்சி புதுப்பிப்பு, "சன் பள்ளத்தாக்கு" என்ற குறியீட்டு பெயரில் உருவாக்கப்பட்டது, இது கணினியின் பயனர் இடைமுகத்தை மறு வடிவமைக்க அமைக்கப்பட்டதாக கூறப்படுகிறது.
# விண்டோசு 11

## வளர்ச்சி

### வெளியீடு

விண்டோசு 11 பெயர் தற்செயலாக ஜூன் 2021 இல் அதிகாரப்பூர்வ மைக்ரோசாப்ட் ஆதரவு ஆவணத்தில் வெளியிடப்பட்டது. விண்டோசு 11 இன் மேசைக் கணிபொறியின் ஒரு சோதனை உருவாக்கத்தின் படங்கள் வலைத்தளங்களில் ஜூன் 15, 2021, அன்று வெளிவந்தன.  
ஜூன் 24 ஊடக நிகழ்வில், மைக்ரோசாப்ட் விண்டோசு 11 "*ஹாலிடே 2021"* இல் வெளியிடப்படும் என்று அறிவித்தது, ஆனால் வெளியிடப்படும் சரியான தேதி குறிப்பிடப்படவில்லை. விண்டோசு புதுப்பிப்பு மூலம் இணக்கமான விண்டோசு 10 சாதனங்களுக்கான இலவச மேம்படுத்தலுடன் அதன் வெளியீடும் இருக்கும் என்று கூறப்பட்டது. ஜூன் 28 அன்று, மைக்ரோசாப்ட் விண்டோசு 11 இன் முதல் முன்னோட்ட உருவாக்கத்தையும் மென்பொருள் உருவாக்கக் கருவித்தொகுதியையும் (SDK) விண்டோசு இன்சைடர்களுக்கு வெளியிடுவதாக அறிவித்தது .  
மைக்ரோசாப்ட், விண்டோசு 11 அக்டோபர் 5, 2021 அன்று வெளியிடப்படும் என்று ஆகஸ்ட் 31, 2021 இல் அறிவித்தது. வெளியீடு படிப்படியாக இருக்கும் என்றும், புதிய தகுதி சாதனங்கள் முதலில் மேம்படுத்தப்படும் என்றும் அறிவித்தது. அதற்கு முன்னர் வெளியான விண்டோசு 10 ஜூலை 29, 2015 அன்று வெளியிடப்பட்டதிலிருந்து, ஆறு வருடங்களுக்குப் பின்னர் அதன் அடுத்த பதிப்பு வெளியாகிறது. மைக்ரோசாப்ட் விண்டோசு இயக்க முறைமைகளின் தொடர்ச்சியான வெளியீடுகளுக்கு இடையேயான மிக நீண்ட கால இடைவெளியாக இது பார்க்கப்படுகிறது. முன்னதாக விண்டோசு எக்சு. பி. அக்டோபர் 25, 2001 அன்று வெளியிடப்பட்டது மற்றும் விண்டோசு விஸ்டா ஜனவரி 30, 2007 அன்று வெளியிடப்பட்டதே அதிக கால இடைவெளி கொண்டதாக இருந்தது.  
மைக்ரோசாப்ட் அதிகாரப்பூர்வமாக விண்டோசு 11 ஐ அக்டோபர் 4, 2021 அன்று 2:00 மணிக்கு வெளியிட்டது. விண்டோசு அப்டேட் மூலம் இற்றைகள் படிப்படியாக வெளிவருகின்றன,மைக்ரோசாப்ட் "அனைத்து தகுதியுள்ள விண்டோசு 10 சாதனங்களும் விண்டோசு 11 , 2022 ஆம் ஆண்டு நடுப்பகுதிக்குள் மேம்படுத்தப்படும் என்று எதிர்பார்க்கிறோம்" என்று கூறியது.
# எல். என். சாத்திரி

**எல். என். சாத்திரி** (*L. N. Shastri*) 30 ஆகத்து 1971 - 30 ஆகத்து 2017) சைதன்யா என்றும் அறியப்படும் இவர் இந்தியப் பின்னணிப் பாடகரும், இசையமைப்பாளரும் ஆவார். இவர் முக்கியமாக கன்னடத் திரைப்படத்துறையில் பணி புரிகிறார். *அஜகஜன்தாரா* (1991) திரைப்படத்தில் பின்னணி பாடகராக தனது வாழ்க்கையைத் தொடங்கிய இவர் 3000க்கும் மேற்பட்ட பாடல்களைப் பாடியுள்ளார். இவரது நண்பர்களின் பரிந்துரையின் பேரில், இவர் தன்னை சைதன்யா என மறுபெயரிட்டார். *கனசலு நீனே மனசளு நீனே* (1998) படம் தொடங்கி 25க்கும் மேற்பட்ட படங்களுக்கு இசையமைத்துள்ளார்.  
பாடகராக இவரது மிகப் பெரிய வெற்றிப் பாடல் *ஜானுமடா ஜோடி* (1996) திரைப்படத்திலிருந்து "கொலுமண்டே ஜங்கமதேவரு" என்ற பாடலாகும். இது இவருக்கு தொழிலில் ஒரு பெரிய வெற்றியைக் கொடுத்தது. மேலும், சிறந்த ஆண் பின்னணிப் பாடகருக்கான கர்நாடக மாநில திரைப்பட விருதையும் பெற்றுத் தந்தது . அம்சலேகா, வி. மனோகர், வி. அரிகிருஷ்ணா, குருகிரண், அர்ஜுன் ஜன்யா, அனூப் சீலின் உள்ளிட்ட கன்னடத் திரையுலகின் முக்கிய இசை இயக்குநர்களுடன் இவர் நெருங்கிய தொடர்பு கொண்டிருந்தார்.  
எல். என். சாத்திரி சக பாடகி சுமாவை மணந்தார். சுமாவும் 50க்கும் மேற்பட்ட படங்களுக்கு பாடியுள்ளார்.
# எல். என். சாத்திரி

## இறப்பு

குடல் புற்றுநோயால் பாதிக்கப்படிருந்த எல். என். சாத்திரி 30 ஆகத்து 2017 அன்று இறந்தார்.
# சிரத்தா நிகம்

**சிரத்தா நிகம்** (*Shraddha Nigam*) (பிறப்பு 1 அக்டோபர் 1979) ஓர் இந்தியத் திரைப்படங்களிலும் தொலைக்காட்சியிலும் தோன்றும் நடிகையாகாவார்.
# சிரத்தா நிகம்

## சொந்த வாழ்க்கை

சிரத்தா தனது கல்வியை இந்தூரில் முடித்தார். புனேவில் உள்ள சிம்பியோசிஸ் சர்வதேச பல்கலைக்கழகத்தில்வடிவமைப்பைப் படித்தார். 2008ஆம் ஆண்டில் இவர் கரண் சிங் குரோவர் என்ற பிரபல இந்தியத் தொலைக்காட்சி நடிகரை மணந்தார். ஆனால், இவர்கள் 2009இல் விவாகரத்து பெற்றனர். 2012 திசம்பரில் சிரத்தா நடிகர் மயங்க் ஆனந்தை மணந்தார. இவர்கள் 2011 முதல் கூட்டாக ஒரு வடிவமைப்பு வரிசையைத் தொடங்கினார்கள். மேலும், கூட்டு தளவாடங்கள் வடிவமைப்பும் உட்புற வடிவமைப்புக்கான திட்டங்களையும் கொண்டுள்ளனர்.
# சிரத்தா நிகம்

## தொழில்

1997இல் வெளியான *பொன்னிலமழா* என்ற மலையாளத் திரைப்படத்தின் மூலம் திரைப்படங்களில் அறிமுகமானார். இவரது இந்தி அறிமுகம் 2000ல் ஜோஷ் என்ற படத்தில் இருந்தது. பின்னர் சில பாலிவுட் படங்களில் நடித்தார். சோடியன் என்ற நாடகத் தொடர் மூலம் இவர் தொலைக்காட்சியில் அறிமுகமானார். தி டைம்ஸ் ஆஃப் இந்தியா, *கிருஷ்ணா அர்ஜுன்* என்ற படத்தில் பெண் கதாபாத்திரத்தில் நடித்ததைப் பற்றி எழுதும்போது "இதயங்களைத் திருடினார்" என்று எழுதியது. 2010இல், சிரத்தா தனது வடிவமைப்பில் கவனம் செலுத்தத் தொடங்கினார். 2012ஆம் ஆண்டில், பைரவி ராய்ச்சுரா தயாரித்த நிகழ்ச்சியில் அனுஜ் சக்சேனாவுக்கு இணையாக தோன்ற இவருக்கு ஒரு வாய்ப்பு வழங்கப்பட்டது.
# வங்கடை

**வங்கடை** அல்லது **வங்கடைப் பாறை** (*Torpedo scad*) என்பது ஒரு கடல் மீன் இனமாகும். இது ஜாக் மற்றும் பாரை குடும்பத்தில் வகைப்படுத்தப்பட்டுள்ளது. வங்கடை மீன்களானது வெப்பமண்டல இந்தோ பசிபிக் பகுதி முழுவதும் பரவி உள்ளது. மேற்கில் தென்னாப்பிரிக்காவிலிருந்து கிழக்கில் தொங்கா வரையும், வடக்கில் யப்பான் மற்றும் தெற்கில் ஆஸ்திரேலியா வரை பரவியுள்ளது. இது பாறை மீன்களின் கூட்டத்தோடு சேர்ந்து திரியும். இதன் செவுல் மூடியில் உள்ள கருப்புத் திட்டும், நீண்டு வளைந்த பக்கத் துடுப்பும் இவற்றை எளிதில் அடையாளம் காணப் பயன்படுகின்றன. இதில் பதிவுசெய்யப்பட்ட மிகப்பெரிய மீன் 80 செமீ நீளம் மற்றும் 4 கிலோ எடையுள்ளது. இருப்பினும் இது 40 செமீக்கும் குறைவான நீளத்திலேயே பொதுவாக காணப்படுகிறது. இது ஒரு இரைகௌவல் இனமாகும். இது பலவகையான மீன்களையும், தலைக்காலிகளையும், ஓட்டுடைய கணுக்காலிகளையும் உணவாக கொள்கிறது. இந்த இனம் வளரவளர உணவில் சில மாற்றங்கள் ஏற்படுகின்றன. வங்கடை மீன்களில் பெண் மீன்கள் 22 செமீ அளவு, ஆண் மீன்கள் 26.4 செமீ அளவு அடையும்போது பாலியல் முதிர்ச்சி அடைகின்றன. இந்தியாவில் மார்ச் மற்றும் சூலை மாதங்களுக்கு இடையில் முட்டையிடுகின்றன, அங்கு குடம்பி வளர்ச்சி மற்றும் மார்போமெட்ரிக்ஸ் பற்றிய குறிப்பிடத்தக்க ஆராய்ச்சி மேற்கொள்ளப்பட்டது.  
இந்தியா உட்பட இந்தோ-பசிபிக் முழுவதும் மீன்வளத்தில் வங்கடை மிகவும் முக்கியத்துவம் வாய்ந்ததாக உள்ளது. புள்ளிவிவரங்களின் படி (இந்தியாவை தவிர்த்து) இந்த இனங்களின் வருடாந்திர மீன் பிடிப்பு 1997 இல் 70,000 டன்னிலிருந்து 2007 இல் 107,000 டன்னாக உயர்ந்துள்ளது. இந்த தரவுகளிலிருந்து இந்த மீன்களின் முக்கிய பயனர்களாக இந்தோனேசியா மற்றும் மலேசியா ஆகியவை உள்ளன.
# வங்கடை

## விளக்கம்

வங்கடை மீனின் செவுல் மூடியில் உள்ள கருப்புப் பொட்டும், நீண்டு வளைந்த பக்கத் துடுப்பும் இவற்றை எளிதில் அடையாளம் காணப் பயன்படுகின்றன. வங்கடையின் இருபுறங்களிலும் முன்பறமிருந்து பின்புறம் வரை கடினமான கூரிய செதில் வரிசைகள் உள்ளன. வால் நோக்கி செல்லச் செல்ல இந்த செதில்கள் கரடுமுரடாக, தடிமனாக இருக்கும்.
# ஜீன் மார்க் சவ்வே

**ஜீன் மார்க் சவ்வே** (**Jean-Marc Sauvé**) (பிறப்பு: 28 மே 1949) பிரான்சு அரசின் முன்னாள் துணை ஆலோசகரும், தற்போது பிரான்சு நிர்வாக அறிவியல் நிருவனத்தின் தலைவரும் ஆவார்.  
இவர் பிரான்சு நாட்டின் கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள் குறித்து விசாரணை செய்து 5 அக்டோபர் 2021 அன்று அறிக்கை வெளியிட்டார்.  
பிரான்சு நாட்டில் 1950-ஆம் ஆண்டு முதல், 70 ஆண்டுகளாக 2 இலட்சம் முதல் 3 இலட்சம் சிறார்கள் வரை, (பெரும்பாலும் சிறுவர்கள்) கத்தோலிக்க திருச்சபையின் பாதிரியார்கள் மற்றும் திருச்சபை ஊழியர்களாலும் பாலியல் துன்புறுத்தலுக்கு ஆளக்கப்பட்டனர் என இவர் தலைமையிலான தன்னாட்சி விசாரணை ஆணையம் 5 அக்டோபர் 2021 அன்று அறிக்கை வெளியிட்டது.
# ஜீன் மார்க் சவ்வே

## இதனையும் காண்க

- பிரான்சு நாட்டின் கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள்
# பிரத்யா தயா பவார்

**பிரத்யா தயா பவார்** (Pradnya Daya Pawar (பிறப்பு பிப்ரவரி 11, 1966) **பிரத்யா லோகண்டே** ( Pradnya Lokhande) என்றும் பரவலாக அறியப்படும் இவர் , மராத்தி வம்சாவளியைச் சேர்ந்த ஓர் இந்தியக் கவிஞர் மற்றும் புனைகதை எழுத்தாளர் ஆவார்.  
பவார், மகாராட்டிர மாநில இலக்கிய மற்றும் கலாச்சார வாரியத்தின் உறுப்பினராக இருந்தார். இந்தியாவில் அதிகரித்து வரும் சகிப்புத்தன்மை மற்றும் வெறுப்பு நிறைந்த சூழலுக்கு எதிர்ப்பு தெரிவிக்கும் வகையில் சமீபத்தில் அவர் தனது மாநில அரசு விருதுகளை திருப்பி அளித்தார். ஒரு பெளத்தவரான<nowiki/>பவார் தயா பவாரின் மகள் ஆவார்.  
பவார் பரிவர்த்தனாச்சா வாட்சாருவின் ஆசிரியர் ஆவார்.
# பிரத்யா தயா பவார்

## படைப்புகள்

### கவிதை புத்தகங்கள்

- *அந்தஸ்தா* (1993, 2004)
- *உத்கட் ஜீவாகென்யா தகிவார்* (2002)
- *மி பிடாவு பஹாட்டே சமக்ராஷி டோலா* (2007)
- *ஆர்பர் லயித் பிரணாதிக்* (2009,2010)
- *திருஷ்யஞ்சா தோபால் சமுத்திரா* (2013)
# பிரத்யா தயா பவார்

## கவுரவங்கள் மற்றும் விருதுகள்

- மாதோஸ்ரீ பீமாபாய் அம்பேத்கர் விருது (2003)
- பிர்சா முண்டா ராஷ்ட்ரிய சாகித்ய புரஸ்கார்
- மகாராட்டிர அறக்கட்டளை விருது
- சாந்தா ஷெல்கே விருது
- மகாராட்டிர மாநிலத்தின் கேசவ்சுட், பால்கவி மற்றும் இந்திரா சாந்த் விஷேஷ் புரஸ்கர்
- போதிவர்த்தன் விருது
- மகாராட்டிர மாநிலத்தின் கா.லா. தோக்கல் விசேசு புரஸ்கர்
- வனிதா சமாஜ் கௌரவ் புரஸ்கார்
- குனிஜன் சம்மேளன் (2012, அவுரங்காபாத்), பிராந்திய சாகித்ய சம்மேளன் (2015), அஸ்மிததர்ஷ் சம்மேளன் (2017, லத்தூர்), மற்றும் சிசக் சாகித்ய சம்மேளன் (2019, விரார்) போன்ற பல்வேறு மதிப்புமிக்க இலக்கியக் கூட்டங்களுக்குத் தலைமை தாங்கினார்.
# தி. கிட்டு

**தி. கிட்டு** (இயற்பெயர் : தி. கிருஷ்ணகுமார்) ஒரு தமிழ்த் திரைப்பட இயக்குநர் ஆவார். இவர் இயக்கிய முதல் படமான மேதகு மாபெரும் வெற்றியடைந்தது.
# தி. கிட்டு

## இளமை மற்றும் வாழ்க்கை

கிட்டுவின் சொந்த ஊர் மதுரை மாவட்டம் மஞ்சம்பட்டி என்னும் கிராமம். கிட்டுவின் தாத்தா அடைக்கலம் ஒரு கூத்துக்கலைஞர். கிட்டுவின் தந்தை திருப்பதி ஒரு கால்நடை மருத்துவர். தந்தையின் பணிச்சூழலால் கிட்டுவின் குடும்பம் தஞ்சாவூருக்கு குடிபெயர்ந்தது. கிட்டு, பி.டெக், எம்.டெக் பயோ டெக்னாலஜி படித்துவிட்டு தனியார் கல்லூரியில் ஐந்து வருடம் அமைப்பியல் துறையில் துணைப்பேராசிரியராக பணிபுரிந்தார். தமிழ்த்தேசியவாதியாகிய கிட்டு, தமிழ்த்தேசிய அமைப்புகளில் பயணித்து பின் விலகி தனது தமிழ்த்தேசிய கருத்துகளை நைய்யப்புடை என்னும் தனது வலையொளி மூலமாக பதிவிட்டு வந்தார். தனது துணைப்பேராசியிரர் பணியை ராஜினாமா செய்துவிட்டு திரைப்பட தளத்தில் தற்போது பயணிக்கிறார்
- 2021 - *மேதகு* - தமிழீழ விடுதலைப் புலிகள் தலைவர் வே.பிரபாகரன் அவர்களின் வாழ்க்கை படம்.
# கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள், பிரான்சு

**பிரான்சு கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள்**, பிரான்சு நாட்டின் கத்தோலிக்க திருச்சபையைச் சேர்ந்த 2,900 முதல் 3,200 வரையிலான பாதிரியார்கள், பள்ளி ஆசிரியர்கள் மற்றும் ஊழியர்களால், 1950ஆம் ஆண்டு முதல் 2020-ஆம் வரை, கடந்த 70 ஆண்டுகளாக 2 இலட்சம் முதல் 3 இலட்சம் சிறார்கள் வரை பாலியல் துன்புறுத்தல்களுக்கு ஆளாக்கப் பட்டுள்ளனர் என ஜீன் மார்க் சவ்வே தலைமையிலான விசாரணை ஆணையம் 5 அக்டோபர் 2021 அன்று வெளியிட்ட 2500 பக்க விசாரணை அறிக்கையின் மூலம் தெரியவந்துள்ளது.  
சிறார் பாலியல் துன்புறத்தல்கள் குறித்து கத்தோலிக்க திருச்சபை மற்றும் திருத்தந்தை பிரான்சிசு மனம் வருந்தினர்.சிறார்கள் மீதான இக்கொடுஞ் செயல்கள் தமக்கு பெரும் மனவலியை ஏற்படுத்துவதாக போப்பாண்டவர் பிரான்சிஸ் தனது அறிக்கை ஒன்றில் குறிப்பிட்டுள்ளார். கிறித்தவ தேவாலயங்கள் தங்களைச் சீர்படுத்திக் கொள்ள வேண்டும் என்று மனித உரிமை அமைப்புகள் குரல் எழுப்பத் தொடங்கியுள்ளது. திருச்சபை அதன் நடவடிக்கைகளை மறுபரிசீலனை செய்ய வேண்டிய காலம் இது என மக்கள் கருதுகின்றனர்.
# கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள், பிரான்சு

## விசாரணை

சிறார் பாலியல் துன்புறத்தல்கள் குறித்து விசாரணை செய்ய, பிரான்சு அரசின் முன்னாள் துணை ஆலோசகரான ஜீன் மார்க் சவ்வே தலைமையில் சுயேச்சையான விசாரணை மன்றம், 2018-ஆம் ஆண்டில் பிரான்சு நாட்டின் கத்தோலிக்க திருச்சபையால் நியமிக்கப்பட்டது. நீதிமன்றம், காவல்துறை மற்றும் திருச்சபை பதிவுகள் மூலம் பாதிக்கப்பட்டவர்களிடமும், சாட்சிகளிடமும் தகவல்களைப் பெற்று கடந்த இரண்டரை ஆண்டுகளுக்கும் மேலாக விசாரணை செய்தது. 5 அக்டோபர் 2021 அன்று 2,500 பக்ககள் கொண்ட விசாரணை அறிக்கையை ஜீன் மார்க் சவ்வே வெளியிட்டார்.
# கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள், பிரான்சு

## விசாரணை

### விசாரணையின் முடிவின் சுருக்கம்

1. பாலியல் துன்புறுத்தல்களால் பாதிக்கப்பட்டவர்களில் 80% சிறுவர்களின் வயது 10 முதல் 13 வரை ஆகும்.
1. கத்தோலிக்க திருச்சபையினர் பாலியல் துன்புறுத்தல்களைத தடுக்கத் தவறியதுடன், அது தொடர்பாக புகார் அளிக்கவும் தவறியது.
1. 2000-ஆம் ஆண்டு வரை சிறார் பாலியல் துன்புறுத்தல்கள் குறித்து திருச்சபையினர் அலட்சியப் போக்குடனும், அதனை மறைக்கும் வேலைகளையும் கத்தோலிக்க திருச்சபையினர் செய்துள்ளனர்.
1. பாலியல் துன்புறுத்தல்களில் பாதிக்கப்பட்டவர்களின் கூற்றுகள் நம்பப்பாததுடன், அவர்களின் குரல்கள் கேட்கப்படவல்லை. கேட்கப்பட்டாலும் நடந்தவற்றில் சிறார்களுக்கு பங்களிப்பு இருந்திருக்கும் எனத்திருச்சபையினர் முடிவு செய்துள்ளனர்.
1. 2,900 முதல் 3,200 வரையிலான பாதிரியார்கள், ஆயர்கள், மற்றும் கர்தினால்கள் போன்ற கத்தோலிக்க மதகுருமார்களுக்கு எதிரான சிறார் பாலியல் அத்துமீறல்கள் ஆதாரங்களுடன் விசாரணையில் கண்டறியப்பட்டுள்ளது.
1. கத்தோலிக்க திருச்சபை பாலியல் துன்புறுத்தல்கள் சூழலில் உள்ளது.
1. கத்தோலிக்க திருச்சபை, சிறார் பாலியல் துன்புறுத்தல்களுக்கு பொறுப்பேற்பதுடன் பாதிக்கப்பட்டவர்களுக்கு இழப்பீடு வழங்கவும் வேண்டும்.
# கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள், பிரான்சு

## நிவாரணம்

பாலியல் துன்புறுத்துதலால் பாதிக்கப்பட்டவர்களுக்கு நிதி வழங்கும் திட்டத்தை திருத்தந்தை பிரான்சிசு அறிவித்துள்ளார். மேலும் பாலியல் கொடுமைகளை குற்றமாக்கும் வகையில் கத்தோலிக்க சட்டங்களை பிரான்சிஸ் மாற்றியமைத்தார்.
# கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள், பிரான்சு

## இதனையும் காண்க

- சிறுவர்களுடனான பாலியல் முறைகேடு
- ஜீன் மார்க் சவ்வே
# மாத்தேயு ரிக்கா

**மாத்தியு ரிக்கா** (; பிறப்பு: 15 பிப்ரவரி 1946) ஒரு பிரெஞ்சு எழுத்தாளரும், புகைப்படக் கலைஞரும், மொழிபெயர்ப்பாளரும், புத்தத் துறவியுமாவார். இவர் நேபாளத்தில் உள்ள செச்சென் டென்னி டார்ஜிலிங் மடத்தில் வசித்து வருகிறார்.
# மாத்தேயு ரிக்கா

## வாழ்க்கைக் குறிப்பு

பிரெஞ்சு நாட்டு அறிஞர்கள் மற்றும் ஆளுமைகளின் வட்டத்தில் வளர்ந்த மாத்தியு ரிக்கா,  
ரிக்கா மைண்ட் அண்ட் லைஃப் இன்ஸ்டிடியூட் என்ற நிறுவனத்தின் வாரிய உறுப்பினர் ஆவார். கருணா-ஷேசன் என்ற தனது அமைப்பின் மூலம் கிழக்கு நாடுகளில் அவர் ஆற்றிய மனிதாபிமானப் பணிகளுக்காக பிரெஞ்சு தேசிய சிறப்புப் பதக்கத்தை பெற்றார். 1989 முதல் 14வது தலாய் லாமாவுக்குப் பிரெஞ்சு மொழிபெயர்ப்பாளராக செயல்பட்டு வருகிறார். 2010 முதல் பல நாடுகளுக்குப் பயணித்து தொடர் உரையாற்றியும் கியாப்ஜே தில்கோ கியென்ட்ஸே ரின்போசேயின் அவதாரமாகக் கருதப்படும் தில்கோ கியென்ட்ஸே ரின்போச்சின் போதனைகளைக் கற்பிக்கும் பணியிலும் ஈடுபட்டு வருகிறார்.  
ரிக்கா தனது நூல்களில் விலங்குகளின் உரிமையினை ஆதரித்து எழுதியுள்ளார். இவர் நனிசைவ வாழ்க்கை முறையினைப் பரிந்துரை செய்கிறார்.
# பிளேடு

**பிளேடு** அல்லது **பிளேட்** என்பது 1998 ஆம் ஆண்டு இயக்குநர் இசுடீபன் நோரிங்டன் இயக்கத்தில் வெளியான அமெரிக்க நாட்டு மீநாயகன் திகில் திரைப்படம் ஆகும். இது பிளேடு என்ற மார்வெல் வரைகதை கதாபாத்திரத்தை மையமாக வைத்து மார்வெல் என்டர்பிரைசசு, ஆமென் ரா பிலிம்ஸ் மற்றும் இமேஜினரி போர்சஸ் போன்ற நிறுவனங்கள் தயாரிக்க, நியூ லைன் சினிமா என்ற நிறுவனம் விநியோகம் செய்தது.  
இப் படத்தில் பிளேடு என்ற கதாபாத்திரத்திற்கு நடிகர் வெச்லி சினைப்சு என்பவர் நடிக்க, இவருடன் இசுடீபன் டோர்ஃப், கிறிசு கிறிஸ்டோபர்சன், என் பூசே ரைட், டோனல் லொக் போன்ற பலர் நடித்துள்ளார்கள். பிளேடு ஒரு காட்டேரி பலம் கொண்ட ஒரு மனிதர் ஆனால் அது அவரின் பலவீனம் அல்ல, இவர் தனது வழிகாட்டியான ஆபிரகாம் விஸ்லர் மற்றும் ஹெமாட்டாலஜிஸ்ட் கரேன் ஜென்சன் ஆகியோருடன் சேர்ந்து காட்டேரிகளுக்கு எதிராக போராடுகிறார்.  
பிளேடு படம் 21 ஆகஸ்ட் 1998 அன்று வெளியாகி வணிகரீதியாக வெற்றி பெற்று அமெரிக்காவில் வசூல் ரீதியாக $70 மில்லியன் மற்றும் உலகளவில் $ 131.2 மில்லியன் வசூலித்தது. இந்த திரைப்பட விமர்சகர்களிடமிருந்து கலவையான விமர்சனங்களை பெற்று பார்வையாளர்களிடமிருந்து நேர்மறையான வரவேற்பைப் பெற்றது. இப்படத்தின் வெற்றியை தொடர்ந்து பிளேடு 2 மற்றும் பிளேடு 3 போன்ற திரைப்படங்கள் வெளியானது.  
பிளேடு ஒரு இருண்ட மீநாயகன் படமாகும் மற்றும் பிளேட்டின் வெற்றி மார்வெலின் வெற்றிக்கு அடித்தளமாக அமைந்தது. மேலும் வரைகதை புத்தகத் திரைப்படத் தழுவல்களுக்கான களமாக இந்த படம் அமைத்தது.
# பிளேடு 2

**பிளேடு 2** அல்லது **பிளேட் 2** என்பது 2002 ஆம் ஆண்டு இயக்குநர் கில்லெர்மோ டெல் டோரோ இயக்கத்தில் வெளியான அமெரிக்க நாட்டு மீநாயகன் திகில் திரைப்படம் ஆகும். இது இதே பெயரில் வெளியான மார்வெல் வரைகதை கதாபாத்திரத்தை மையமாக வைத்து மார்வெல் என்டர்பிரைசசு, ஆமென் ரா பிலிம்ஸ் மற்றும் இமேஜினரி போர்சஸ் ஆகியவை இணைந்து தயாரிக்க, நியூ லைன் சினிமா என்ற நிறுவனம் விநியோகம் செய்தது.  
இந்த திரைப்படத்தில் வெச்லி சினைப்சு, கிறிசு கிறிஸ்டோபர்சன், ரோன் பெர்ல்மேன், லியோனர் வரேலா, நார்மன் ரீடஸ் மற்றும் லூக் கோஸ் ஆகியோர் நடித்துள்ளார்கள். இது 1998 ஆம் ஆண்டு வெளியான பிளேடு திரைப்படத்தின் தொடர்ச்சியாக, மனித காட்டேரி கலப்பினத்தவறான பிளேடு மனிதர்களை காட்டேரிகளிடமிருந்து பாதுகாக்கும் தனது தொடர்ச்சியான முயற்சியை தொடர்கிறார். காட்டேரி மற்றும் மனித இனங்கள் இரண்டையும் உலகளாவில் இனப்படுகொலையில் ஈடுபட விரும்பும் பிறழ்ந்த காட்டேரிகளின் குழுவிற்கு எதிராக கடுமையான போரில் தன்னை அர்பணிக்கின்றார்.  
பிளேடு 2 படம் 22 மார்ச் 2002 அன்று வெளியாகி, உலகளவில் $155 மில்லியனுக்கும் அதிகமாக வசூல் செய்து விமர்சகர்களிடமிருந்து கலவையான விமர்சனங்களைப் பெற்றது. இந்த திரைப்படத்தின் மூன்றாவது பாகம் 2004 இல் வெளியானது.
# பிளேடு 3

**பிளேடு 3** அல்லது **பிளேட் 3** என்பது 2004 ஆம் ஆண்டு டேவிட் எஸ். கோயர் என்பவர் திரைக்கதை மற்றும் இயக்கத்தில் வெளியான அமெரிக்க நாட்டு மீநாயகன் அதிரடி திகில் திரைப்படம் ஆகும். இது இதே பெயரில் வெளியான மார்வெல் வரைகதை கதாபாத்திரத்தை மையமாக வைத்து நியூ லைன் சினிமா, மார்வெல் என்டர்பிரைசசு, ஆமென் ரா பிலிம்ஸ், ஷான் டேனியல் புரொடக்சன்சு லிமிடெட் மற்றும் இமேஜினரி போர்சஸ் ஆகியவை இணைந்து தயாரிக்க, நியூ லைன் சினிமா என்ற நிறுவனம் விநியோகம் செய்தது.  
இந்த திரைப்படத்தில் வெச்லி சினைப்சு, கிறிசு கிறிஸ்டோபர்சன், ஜெசிக்கா பைல், ரையன் ரெனால்ட்சு, பார்க்கர் போஸி, நடாஷா லியோன், டோமினிக் புருசெல் மற்றும் டிரிபிள் எச் ஆகியோர் நடித்துள்ளார்கள். இப் படமானது 2002 ஆம் ஆண்டு வெளியான பிளேடு 2 என்ற திரைப்படத்தின் தொடர்ச்சியான மற்றும் இறுதி படமாகும். மனிதர்களுக்கும் காட்டேரிகளுக்கும் இடையிலான போர் தொடர்கிறது. இருப்பினும் மனித காட்டேரி கலப்பின பிளேடு மற்றும் ரத்தவெறி கொண்ட தோழர்களை வெற்றிக்கு இட்டுச் செல்வதில் உறுதியாக இருக்கும் காட்டேரி தலைவர் டானிகா டாலோஸால் என்பவர் எண்ணற்ற கொலைககளை செய்கிறான். இதனால் பிளேடு காட்டேரி வேட்டைக்காரர்களுடன் சேர்ந்து மனிதகுலத்தை தனது சவாலான எதிரியிலிருந்து காப்பற்ற போராடுகிறான்.  
பிளேடு 3 படம் 8 திசம்பர் 2004 அன்று வெளியாகி, உலகளவில் $132 மில்லியனுக்கும் அதிகமாக வசூல் செய்தது. மார்வெல் 2012 இல் கதாபாத்திரத்திற்கான திரைப்பட உரிமையை மீண்டும் பெற்றது.
# வெச்லி சினைப்சு

**வெச்லி திரெண்ட் சினைப்சு** (பிறப்பு: 31 சூலை1962) என்பவர் அமெரிக்க நாட்டு நடிகர், திரைப்படத் தயாரிப்பாளர் மற்றும் தற்காப்புக் கலைஞர் ஆவார். இவர் பிளேடு என்ற மார்வெல் வரைகதை கதாபாத்திரத்தை வைத்து வெளியான பிளேடு (1998), பிளேடு 2 (2002) மற்றும் பிளேடு 3 (2004) போன்ற திரைப்படங்களில் நடித்ததன் மூலம் அறியப்படும் நடிகர் ஆனார்.
# வெச்லி சினைப்சு

## ஆரம்ப கால வாழ்க்கை

இவர் 31 சூலை1962 ஆம் ஆண்டில் உதவியாசிரியரான மரியன் மற்றும் விமான பொறியாளரான வெஸ்லி ருடால்ப் சினைப்சு ஆகியோருக்கு மகனாக புளோரிடாவின் ஒர்லாண்டோவில் பிறந்து நியூயார்க்கில் வளர்ந்தார்.
# இசுடீபன் நோரிங்டன்

**இசுடீபன் நோரிங்டன்** என்பவர் இங்கிலாந்து நாட்டு திரைப்பட இயக்குநர், ஒப்பனை கலைஞர் மற்றும் சிற்பி ஆவார். இவர் தனது வாழ்க்கையை சிற்பி மற்றும் ஒப்பனை கலைஞராக தொடங்கினார். இவர் 1998 ஆம் ஆண்டில் மார்வெல் வரைகதை கதாபாத்திரத்தை மையமாக வைத்து பிளேடு என்ற படத்தை இயக்கியுள்ளார்.
# இசுடீபன் நோரிங்டன்

## திரைப்படங்கள்

| ஆண்டு | தலைப்பு | இயக்குநர் | எழுத்தாளர் | தயாரிப்பாளர் | குறிப்பு |
| --- | --- | --- | --- | --- | --- |
| 1994 | டெத் மெசின் |  |  |  |  |
| 1998 | பிளேடு | சிறப்புத் தோற்றம் |  |  |  |
| 2001 | தி லாஸ்ட் மினிட் |  |  |  |  |
| 2003 | தி லீக் ஒப்பி ஈஸ்ட்ரொர்டினரி ஜென்டில்மேன் |  |  |  |  |
# குருதிக் குழாய்க்கட்டி அடைப்பு

**குருதிக் குழாய்க்கட்டி அடைப்பு** (**embolism**, **எம்பாலிசம்**) என்பது அடைப்பு ஏற்படுத்தும் பொருளான எம்போலஸ், குருதிக் குழாயின் உள்ளே இருப்பதாகும். இந்த எம்போலசு என்பது குருதி உறைந்து ஏற்பட்டிருக்கலாம் (குருதி உறைகட்டி), கொழுப்பின் சிறுகோளமாக இருக்கலாம் (கொழுப்பு உறைகட்டி), காற்றுக் குமிழாக அல்லது வேறு வளிமமாக இருக்கலாம், பனிக்குட நீர்க்குமிழ் அல்லது வேற்றுப் பொருளாக இருக்கலாம். இத்தகைய தடை குருதிக்குழலில் இரத்த ஓட்டத்தை முழுவதுமாகவோ பகுதியாகவோ தடுக்கலாம். இத்தகைய அடைப்பு (நீர்மக்குழல் அடைப்பு) எம்போலசு ஏற்பட்டவிடத்திலிருந்து தொலைவில் உள்ள உடல் அங்கத்தைப் பாதிக்கலாம். குருதி உறைக்கட்டியால் ஏற்படும் குருதிக்குழாய்க் கட்டி அடைப்பு **திராம்போஎம்பாலிசம்** (குருதி உறைகட்டி அடைப்பு) எனப்படும்.  
எம்பாலிசம் வழமையாக ஓர் நோய்க்குரிய நிகழ்வு. அதாவது ஏதேனும் நோய் அல்லது காயத்துடன் நிகழ்வது. சிலநேரங்களில் சிகிச்சையின் அங்கமாக வேண்டுமென்றே திட்டமிட்டு உருவாக்கப்படலாம். காட்டுகளாக குருதிப்போக்கை நிறுத்திட, புற்றுள்ள நோய்க்கட்டிக்கு குருதி செல்வதைத் தடுத்து அதனை அழித்திட எம்போலசு செலுத்தப்படலாம். இத்தகைய சிகிச்சை முறை குழாய்க்கட்டியாக்கம் (எம்பாலிசேசன்) எனப்படுகின்றது.
# பெலமாரனஅள்ளி

**பெலமாரனஅள்ளி** (*Belamaranahalli*), என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643239. இந்த ஊரானது பெலமாரனஅள்ளி ஊராட்சிக்கு உட்பட்டது.
# பெலமாரனஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 34 கிலோமீட்டர் தொலைவிலும், பாலக்கோட்டில் இருந்து 9 கிலோ மீட்டர் தொலைவிலும், மாநிலத் தலைநகரான சென்னையில் இருந்து 302 கிலோமீட்டர் தொலைவிலும் உள்ளது.
# பெலமாரனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 826 குடும்பங்களும் 3277 மக்களும் வசிக்கின்றனர். இதில் 1672 ஆண்களும் 1605 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 48.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# பெலமாரனஅள்ளி

## கோயில்கள்

- பெலமாரணஅள்ளி பெருமாள் கோயில்